Հանդիպումը միակողմանի էր, քանի որ այն կազմակերպել էր գործարանի տնօրինությունը՝ տեսչական մարմնի առաջարկությամբ: Մասնակիցների 99 տոկոսը գրեթե հենց գործարանի աշխատակիցներն էին և բնականաբար այնտեղ մեկ այլախոհ կարծիքը մեծ դժգոհությունների ալիք էր բարձրացնում, որովհետև միայն մեկ կողմն է մասնակցում՝ գործարանի աշխատակիցները: Ես նման վնասների վերաբերյալ իրազեկում այնտեղ ուղղակի հնարավորություն չեղավ ներկայացնելու: Բայց բնականաբար բոլոր մասնակիցներն էլ գիտակցում են, որ այդ քանակի արտանետումներն այնքան են ազդում իրենց և շրջակա միջավայրի վրա, բայց այստեղ կա խիստ սոցիալական խնդիր: Մարդիկ, մոտ 600-700 հոգի, աշխատում են գործարանում և Թեղուտի հանքավայրի փակվելուց հետո սոցիալական վիճակն ավելի է վատացել Ալավերդիում և եթե այդ գործարանն էլ փակվում է, ապա կարելի է ասել ալավերդցիներն ընդհանրապես մնում են առանց աշխատանքի: Այս պահին այդպես է»: